מי מתגורר באחוזת בליי

מי מתגורר באחוזת בליי (באנגלית: The Haunting of Bly Manor) היא סדרת המשך משנת 2020 לסדרת הטלוויזיה מסוגת האימה העל-טבעית האנתולוגית האמריקאית "מי מתגורר בבית היל", שנוצרה ובוימה על ידי היוצר מייק פלנגאן עבור שירות הזרמת המדיה של נטפליקס, והיא מתבססת באופן רופף על נובלת האימה משנת 1898 "טבעת החנק" מאת הסופר הנרי ג'יימס. על אף שצוות ההפקה הקריאטייבי וחלק מצוות השחקנים שעבדו על "בית היל" שבים להפקת הסדרה הנוכחית, הנרטיבים העלילתיים של שתי הסדרות אינם קשורים זה לזה.

הסדרה עלתה לשידור בשירות הזרמת המדיה של נטפליקס ב-9 באוקטובר 2020.

==רקע עלילתי==
עלילת הסדרה מתמקדת באו-פר צעירה שנשכרת על ידי אדם אמיד לדאוג לשני אחייניו באחוזה הכפרית המשפחתית לאחר שהם הועברו לחזקתו. כשהיא מגיעה לאחוזת בליי, האו-פר מתחילה לראות מחזות שממשיכים לרדוף את המקום.

==צוות השחקנים והדמויות==
===ראשי===
* ויקטוריה פדרטי – דניאל "דני" קלייטון, או-פר אמריקאית צעירה שנשכרת על ידי לורד הנרי וינגרייב לטפל בשני אחייניו, מיילס ופלורה.
* אוליבר ג'קסון-כהן – פיטר קווינט, עוזרו האישי של לורד הנרי וינגרייב, ואדם נכלולי ומניפולטיבי המפתה את רבקה ג'סל. עם מותו, הוא הופך לאחד מרוחות הרודפים את האחוזה.
* אמיליה איב – ג'יימי, שומרת הקרקעות של האחוזה, שבהמשך מנהלת זוגיות עם דני.
** קארלה גוג'ינו – מספרת עלילת הסדרה / ג'יימי המבוגרת, אורחת המשתתפת בחתונתה של פלורה הבוגרת, בה היא מספרת את סיפורה של אחוזת בליי..
* ט'ניה מילר – האנה גרוס, מנהלת משק הבית של אחוזת בליי וידידתו הקרובה ביותר של אוון
* רהול קולי – אוון שרמה, השף של אחוזת בליי וידידה הקרוב ביותר של האנה.
** כמאל חאן – אוון המבוגר.
* טיירה שאריף – רבקה ג'סל, האו-פר שקדמה לדני, שהתאהבה בפיטר. עם התאבדותה לכאורה, היא הופכת לאחת מרוחות הרודפים את האחוזה.
* אמלי בי סמית' – פלורה וינגרייב, אחותו של מיילס, שנרדפת על ידי רוחה של רבקה.
** כריסטי ברק – הכלה / פלורה המבוגרת
* בנג'מין אוון איינסוורת' – מיילס וינגרייב, אחיה של פלורה, שנרדף על ידי רוחו של פיטר.
** תומאס ניקולסון – אחיה של הכלה / מיילס המבוגר
* הנרי תומאס – הנרי וינגרייב, דודם המנוכר של מיילס ופלורה, השוכר את דני לעבודתה באחוזת בליי.
** דאנקן פרייזר – אבי הכלה / הנרי הזקן
===משני ואורח===
* גרג ססטרו – הארוס / ג'יימס
* רובי אטאל – אדמונד "אדי" אומרה, חבר ילדות של דני וארוסה, שנהרג כתוצאה מהתנגשות חזיתית עם משאית לאחר ויכוח איתה.
* קליקס פרייזר – רוחו של ילד ויקטוריאני חסר-שם.
* קייט סיגל – ויולה וילובי / הגבירה מהאגם, גבירתה המקורית של אחוזת בליי.
* קתרין פרקר – פרדיטה וילובי, אחותה של ויולה.
* אלכס אסו – שרלוט וינגרייב – אשתו של דומיניק ואמם של מיילס ופלורה, שניהלה רומן עם הנרי לפני מותה.
* מתיו הולנס – דומיניק וינגרייב, אחיו של הנרי, בעלה של שרלוט ואביהם של מיילס ופלורה.
* ליאם ריימונד דיב – רוחו של רופא המגפה.

==פרקים==
{|class="wikitable" align="center" border="2" cellpadding="4" background: #0160bc
|-
! style="background:#160A06;"| <font color="#ffffff"> מספר פרק
! style="background:#160A06;"| <font color="#ffffff"> שם הפרק באנגלית
! style="background:#160A06;"| <font color="#ffffff"> שם הפרק בעברית
! style="background:#160A06;"| <font color="#ffffff"> בימוי
! style="background:#160A06;"| <font color="#ffffff"> כתיבה
! style="background:#160A06;"| <font color="#ffffff"> תאריך שידור מקורי
|-
| 1 || dir="ltr"|The Great Good Place || המקום הנפלא || מייק פלנגאן || מייק פלנגאן || rowspan="9" |9 באוקטובר 2020
|-
| 2 || dir="ltr"|The Pupil || התלמיד || rowspan="2" | סיאראן פוי || ג'יימס פלנגאן
|-
| 3 || dir="ltr"|The Two Faces: Part 1 || שני הפנים, חלק 1 || דיאן אדמו-ג'ון
|-
| 4 || dir="ltr"|The Way It Came || ככה זה בא || rowspan="2" | ליאם גאווין || לורי פני
|-
| 5 || dir="ltr"|The Altar of the Dead || מזבח המתים || אנג'לה למנה
|-
| 6 || dir="ltr"|The Jolly Corner || הפינה העליזה || rowspan="2" | יולנדה רמקה ובן האולינג || רבקה ליי קלינגל
|-
| 7 || dir="ltr"|The Two Faces: Part 2 || שני הפנים, חלק 2 || התאומים קלארקסון
|-
| 8 || dir="ltr"|The Romance of Certain Old Clothes || הרומנטיות של כמה בגדים ישנים || אקסל קרולין || לאה פונג
|-
| 9 || dir="ltr"|The Beast in the Jungle || החיה שבג'ונגל || א. ל. כץ || ג'וליה ביקנל
|}

==הפקה==
===פיתוח===
בריאיון ל"אנטרטיינמנט ויקלי" פלנגאן אמר ש"אני לא רוצה לשער יותר מדי על העונה השנייה עד שנטפליקס, סרטי פרמאונט ואמבלין יידעו אותנו אם הן מעוניינות בזה. מה שאני אגיד זה שמעולם לא הייתי מודאג מזה, סיפורה של משפחת קריין סופר. הוא הסתיים."

ב-21 בפברואר 2019, נטפליקס חידשה את הסדרה כעונה שנייה ואנתולוגית, תחת השם "מי מתגורר באחוזת בליי", שעתידה להתבסס על הספר "טבעת החנק" מאת הסופר הנרי ג'יימס. אף על פי שבאופן טכני, הסדרה תשמש כעונה שנייה ל"מי מתגורר בבית היל", היא בעלת סיפור עצמאי, מה שמעיד על כך שלא יהיה שום קשר בין שתי הסדרות.

===ליהוק===
ויקטוריה פדרטי ואוליבר ג'קסון-כהן, ששיחקו ב"בית היל" עתידים לשוב לגלם דמויות חדשות: פדרטי בדמותה של דני, אומנת שמטפלת בשני ילדים חריגים, וג'קסון-כהן בדמותו של פיטר, "בחור מקסים". הנרי תומאס וקייט סיגל גם הם עתידים לגלם דמויות שטרם נחשף עליהם מידע.

===צילומים===
צילומי הסדרה החלו ב-30 בספטמבר 2019, והסתיימו ב-21 בפברואר 2020.

==הפצה==
הסדרה עלתה לשידור בכל הפלטפורמות של שירות הזרמת המדיה נטפליקס ב-9 באוקטובר 2020.

בתוך שלושה ימים מצאת הסדרה, היא צברה כ-1.18 מיליארד דקות צפייה והגיע למקום השני בטבלת דירוג הסדרות הנצפות ביותר בשירותי הסטרימינג.<ref name=":0"></ref>

==ביקורות==
באתר הביקורות "Rotten Tomatoes", הסדרה קיבלה את הציון 87%, בהתבסס על 62 ביקורות, עם דירוג ממוצע של 7.37/10. הקונצנזוס הביקורתי של האתר כתב: "אולי הסדרה לא מפחידה כמו קודמתה, אבל עם שפע טריקים מפחידים בחדריה הרדופים ותחושת חיות חזקה, מי מתגורר באחוזת בליי היא כניסה איתנה נוספת לפילמוגרפיית האימה הגדלה של מייק פלנגאן".

באתר הביקורות המשוקללות "Metacritic", הסדרה קיבלה ציון ממוצע משוקלל של 68 מתוך 100, בהתבסס על 7 ביקורות, דבר המצביע על "ביקורות חיוביות לרוב".

לעומת זאת, באתר IMDb, ציון הסדרה נמוך משמעותית מהחלק הקודם. בעוד שב"מי מתגורר בבית היל" המדרגים העניקו לסדרה ממוצע של 8.6, בחלק השני הציון עומד על 7.4 בלבד.

==קישורים חיצוניים==
* 

ביקורות
* 
* 
* 
* 

==הערות שוליים==

קטגוריה:סדרות טלוויזיה אמריקאיות שעלו לשידור בשנות ה-2020
קטגוריה:נטפליקס: תוכניות וסדרות
קטגוריה:סדרות אימה אמריקאיות
קטגוריה:סדרות מתח אמריקאיות
קטגוריה:סדרות דרמה אמריקאיות
קטגוריה:סדרות דרמת אימה